Diari Oficial de la Generalitat Valenciana


Sumari del DOGV 7480, del 06-03-2015 (2015/1789)

Notificació de la sentència dictada en el procediment ordinari número 1181/2013.
--------------------------------------------------------------------------------

### Dades del document

Número de DOGV
:   7480

Data del DOGV
:   06-03-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1789


Organisme emissor
:   Jutjat de Primera Instància Número 6 de Castelló de la Plana

Tipus de document
:   Edicte

Notificació de la sentència dictada en el procediment ordinari número 1181/2013. [2015/1789]  
Procediment ordinari 001181/2013  
De: Servilease, SA.  
Procurador: Jesús Rivera Huidobro.  
Contra: Prozubi e Hijos Siglo XXI, SL.  
Procurador/a: -  
En este procediment ordinari, seguit a instàncies de Servilease, SA, contra Prozubi e Hijos Siglo XXI, SL, s'ha dictat la sentència que literalment és com seguix:  
  
«Jutjat de Primera Instància número 6 de Castelló de la Plana  
NIG: 12146-22-9-3933-9121970.  
Procediment: procediment ordinari 001181/2013.  
De: Servilease, SA.  
Procurador: Jesús Rivera Huidobro.  
Contra: Prozubi e Hijos Siglo XXI, SL.  
Procurador/a: -  
Sentència número 000120/2014  
Jutgessa que la dicta: Lourdes Noverques Martínez.  
Lloc: Castelló de la Plana.  
Data: 13 de juny de 2014.  
Castelló de la Plana, 13 de juny de 2014  
Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana, ha vist estes actuacions de juí ordinari, seguides davant d'este jutjat amb el número 1181 de l'any 2013, a instàncies de la mercantil Servilease, SA, representada pel procurador Jesús Rivera Huidobro i assistida pel lletrat José Alberto Pizcueta Pedra, contra la mercantil Prozubi e Hijos Siglo XXI, SL, en situació processal de rebel·lia.  
Antecedents de fet  
Primer. El procurador Jesús Rivera Huidobro, per mitjà d'un escrit, que per torn de repartiment va correspondre a este jutjat, va presentar demanda de juí ordinari, en la qual, després d'exposar els fets i fonaments jurídics que estimava pertinents per a la seua reclamació, acabava sol·licitant que es dictara sentència ?que condemnara l'entitat Prozubi e Hijos Siglo XXI, SL, al pagament a l'actor de la suma reclamada com a principal, que pujava a deu mil nou-cents onze euros amb sis cèntims (10.911,06 €), interessos pactats, i al pagament de les costes?.  
Segon. Una vegada admesa a tràmit la demanda, per decret de data 10 de setembre de 2013, es va citar la mercantil demandada perquè, en el termini de 20 dies comptadors des de la data de notificació del decret esmentat, es personara en les actuacions i, si pertocava, presentara escrit de contestació a la demanda. Transcorregut el termini concedit a este efecte sense haver verificat la seua personació, a pesar d'haver sigut citada de forma legal, segons resulta de les actuacions, la mercantil demandada va ser declarada en situació de rebel·lia processal per mitjà de diligència d'ordenació de data 27 de març de 2014.  
Tercer. En data 10 de juny de 2014, es va celebrar l'acte de l'audiència prèvia, al qual no va comparéixer la mercantil demandada, i en el qual la part actora, després de ratificar-se en el seu escrit de demanda, va sol·licitar la recepció del pleit a prova, proposant com a únic mitjà de prova, del qual intentava valdre's en defensa de les seues pretensions, el documental, consistent en el fet que es consideraren reproduïts els documents que acompanyaven l'escrit de demanda esmentat. Este mitjà de prova va ser admés, i es va declarar, a continuació, conclòs l'acte i vist per a sentència, de conformitat amb el que s'establix en l'article 429.8 de la Llei d'Enjudiciament Civil (LEC).  
Quart. Estes actuacions han sigut tramitades d'acord amb les normes processals que hi són aplicables, havent-se observat el compliment de les prescripcions legals.  
Dispositiva  
Estime íntegrament la demanda interposada pel procurador Jesús Rivera Huidobro, en nom i representació de la mercantil Servilease, SA, contra la mercantil Prozubi e Hijos Siglo XXI, SL, en situació processal de rebel·lia, i condemne la referida mercantil demandada a abonar a l'actora la quantitat de deu mil nou-cents onze euros amb sis cèntims (10.911,06 €), més els interessos per esta quantitat que es produïsquen des de la data de la interpel·lació judicial i fins a fer-ne el pagament complet, calculats al tipus contractualment pactat.  
  
Les costes causades en la tramitació d'este procediment aniran a càrrec de la part demandada.  
Notifiqueu esta sentència a les parts, i feu-los saber que esta no és ferma i que en contra s'hi pot interposar un recurs d'apel·lació, que, si pertoca, haurà d'interposar-se davant d'este òrgan judicial dins dels 20 dies següents a aquell en què esta siga notificada (art. 458 LEC).  
  
Porteu l'original al llibre de sentències.  
Esta és la meua sentència, de la qual s'expedirà un testimoniatge per a incorporar-lo a les actuacions, que pronuncie, mane i firme, Lourdes Noverques Martínez, magistrada jutgessa del Jutjat de Primera Instància número 6 de Castelló de la Plana.»  
  
I atés que el demandat, Prozubi e Hijos Siglo XXI, SL, es troba en parador desconegut, expedisc este edicte a fi que li valga de notificació de la forma legal.  
  
Castelló de la Plana, 15 de gener de 2015.- La secretària judicial: Soledad Juan Ruiz.